|  |
| --- |
| **R E P U B L I K A E K O S O V Ë S**  **REPUBLIKA KOSOVA/REPUBLIC OF KOSOVO**  **KOMUNA E GJILANIT**  **OPŠTINA GNJILANE/MUNCIPAL GJILAN/GILAN BELEDIYESI** |

 

## Gjilan, Rr.“Bulevardi i pavarsisë” tel: 0280 320 - 587 0280 320 - 111

**D R E J T O R I A P Ë R M B R O J T J E DH E SH P Ë T I M**

|  |  |  |  |  |  |
| --- | --- | --- | --- | --- | --- |
| REFERENC-Ë: | | | Nr.11-68/06 | | |
| PËR/ZA/TO: | | | z. Lutfi Haziri, Kryetar i Komunës së Gjilanit | | |
| CC: | | |  | | |
| PËRMES/PREKO/THROUGH: | | |  | | |
| NGA/OD/FROM: | | | Ensar Kadriu-drejtor në Drejtorinë për Mbrojtje dhe Shpëtim | | |
| TEMA/SUBJEKAT/ SUBJECT: | | | **Raport i punës së Drejtorisë për Mbrojtje dhe Shpëtim për periudhën janar-qershor 2016** | | |
| Nr. i Zyrës: |  | Lokacioni: |  | Data: | **07.07.2016** |

Drejtoria për Mbrojtje dhe Shpëtim gjatë kësaj periudhe raportuese, zhvillon aktivitete në përputhje me ligjet dhe rregulloret të cilat i referohen fushë veprimtarisë të kësaj drejtorie. Aktivitetet e drejtorisë janë kohezive dhe vazhdojnë sipas intensitetit që përcaktohet nga kushtet e përgjithshme shoqërore dhe klimatike.

Gjatë këtyre muajve janë zhvilluar aktivitete të shumta, të cilat përfshin një gamë të gjerë të aktiviteteve brenda drejtorisë dhe të cilat në radhë të parë synojnë në ngritjen e kapaciteteve profesionale në drejtorinë tonë duke përfshirë dhe aftësimin e zyrtarëve të DMSH–ës, SHZSH si dhe Inspektoratit të Preventivës duke u bazuar në planin e aftësimit profesional të përpiluar nga AME (Agjencioni për Menaxhimin e Emergjencave), si dhe aftësimin e vullnetarëve të rinj në qendrën e aftësimit profesional në Vushtrri, me qëllim të mobilizimit dhe angazhimit në rast të fatkeqësive natyrore dhe fatkeqësive të tjera.

Aktivitetet e zhvilluara të DMSH-ës janë të koordinuara me subjektet të tjera publike të cilat zhvillojnë aktivitet në komunën tonë duke përfshirë drejtoritë komunale, Policinë e Kosovës, FSK-në Hidromoravën, etj.

Në këtë periudhë raportuese drejtoria jonë ka pasur disa rekomandime të specifikuara nga kryetari i komunës z. Lutfi Haziri, të cilat kanë qenë objekt pune në kunadër të kompetencave të drejtorisë ton, e të cilat ne i kemi përmbushur dhe po i paraqesim në vijim:

1. Është bërë përmbushja e kërkesave të kryetarit të komunës në lidhje me vlerësimin e dëmeve të shkaktuara nga zjarri për dy familje, ku lëndët janë kompletuar në tërësi dhe deri tani, njërës familje i është realizuar pagesa;
2. Sipas kërkesës së DMSH, dhe planifikimit buxhetor që ka të bëj me aktivizimin e Qendrës së Alarmit, kryetari i komunës ka dhënë miratimin; jemi në pritje të zgjidhjes së çështjes së lokacionit, vlen të ceket se lokacioni që gjendemi aktualisht do të na mjaftonte, nëse është e mundur të na lirohen dhe dy zyret nga Njësia e Auditimit.
3. Është arrit marrëveshja me Shoqatën e Zjarrfikësve Vullnetar, për aktivizim në kuadër të SHZSH deri në fund të shtatorit. Ndërkohë që blerja e këtij shërbimi planifikohet të bëhet nga fillimi i majit të vitit 2017, sipas procedurave të parapara me ligj.

Në vazhdim po paraqesim disa nga aktivitetet tona të cilat përbëjnë thelbin e veprimtarive gjatë kësaj periudhe raportuese:

Bashkëpunimi me Drejtorinë për Shërbime Publike karakterizohet në aksione të përbashkëta në përballjen me fatkeqësitë që goditën komunën tonë nga reshjet e shiut,ne fillim të vitit me datë 06.01.2016 si dhe nga data 07 deri me 12.03.2016, ku janë koordinuar aktiviteti për parandalimin, sanimin dhe kthimin e funksionalitetit në hapësirat e goditura. Me këtë drejtori është koordinuar aktiviteti në intervenime të përbashkëta në ndihmë qytetarëve për eliminimin e rrezikut nga pasojat e vërshimeve dhe në aktivitete tjera të cilat kanë qenë në interes të qytetarëve të Komunës së Gjilanit. Gjatë kësaj periudhe me aktivitet të përbashkët janë identifikuar vendet ku duhet intervenuar për eliminimin e pengesave të cilat kanë shkaktuar vërshimet;

Gjithashtu pjesë e punëve dhe aktiviteteve tona të përditshme në këtë periudhë raportuese kanë qenë edhe këto aktivitete:

* Me këtë problematikë bashkëpunimi dhe aktiviteti i përbashkët është zhvilluar edhe me ndërmarrjen publike “Hidromorava”, e cila ndërmarrje është angazhuar në dërgimin e ujit të pijshëm në fshatin Nasalë ku si pasoj e daljes nga shtrati të lumit Morava janë ndotur puset e ujit të pijshëm.
* Me Drejtorinë e Arsimit kemi filluar aktivitetin për njoftimin dhe aftësim e nxënësve dhe arsimtarëve me përballjen e pasojave nga zjarri dhe fatkeqësitë tjera elementare. Për këtë qëllim në bashkëpunim më organizatën “Save the Children”, ne si drejtori do të implementojmë dhe do të merremi me organizimin e trajnimit praktik një ditorë në shkollën “Abaz Ajeti” dhe në Institucionin parashkollor “Integji”.
* Angazhimi në identifikimin e familjeve në nevojë për banim social;
* Gjithashtu ne si drejtori, në vazhdimësi vlerësojmë mundësit e rreziqeve nga faktorët e tjerë, nga ku popullata e komunës tonë dhe prona mund të rrezikohen në mënyrë masive;
* Kemi bërë vlerësimin për gjendjen e sigurisë fizike të objekteve të komunës dhe propozimin për kapacitetet e nevojshme të ruajtjes;
* Nga drejtoria jonë është hartuar Plani i Reagimit Emergjent, të cilin e ka miratuar Kuvendit të Komunës;
* DMSH gjatë viteve të kaluara, nga Njësia e Auditorit të Brendshëm, ka pas vërejtje për rregullimin ligjor (përmes kontratës) për shfrytëzimin e hapësirës në ndërtesën e SHZSH nga ana e “Shoqata e Zjarrfikësve Vullnetar-Gjilan”,. Këtë vërejtje të auditorit kemi arritur ta përmbushim në rrugë ligjore, pasi përfaqësuesi i shoqatës nuk ka nënshkruar kontratën, ne kemi dokumentuar pronësinë komunale të këtyre hapësirave dhe i kemi liruar ato nga përdoruesi i paautorizuar;
* Në bashkëpunim me Forcën e Sigurisë së Kosovës, kemi përgatitur, planifikuar dhe me datë 27, 28, 29 dhe 30 qershor kemi realizuar ushtrimin fushor “Reagimi i Përbashkët” në tre lokacione; në Qendrënn Operative Emërgjente, në fshatin Pogragjë dhe në palestrërën e sportit “Bashkim Selishta”. Si drejtori, në këtë ushtrim jemi përfshirë me këto kapacitete: DMSH, si pjesë e ushtrimit, duke ju përshtatur skenarit të ushtrimit të hartuar nga FSK dhe Planit Kontingjent, të hartuar nga DMSH, në kuadër të këtij ushtrimi, ka angazhuar:

1. Kapacitetet e drejtorisë, ku përfshihen zyrtaret dhe stafi ndihmës, i cili sipas “Planit kontingjent për përballimin e mundshëm të refugjatëve” dhe me “Planin operativ emergjent” janë pjesë Qendrës Operative Emergjente, e cila menaxhon situatën.
2. Kapacitetet e teknike të angazhuara në ushtrim janë të nivelit taktik dhe përfshinë: Dy vetura, dy minibus, një automjet sulmues, dhe një fushorë të Shërbimit të Zjarrfikës dhe Shpëtimit (SHZSH) me ekipet reaguese dhe të gatishmërisë dhe dy ekipe reagimit mjekësorë nga Qendra Kryesore e Mjekësisë Familjare si dhe autoritetet menaxhuese të palestrës sportive dhe autoritetet lokale në fshatin Pogragjë.

Aktiviteti dhe disiplina në këtë drejtori është në rritje dhe përgjegjësia e kryerjes së detyrave është gjithnjë më e mirë.

Si pjesë e këtij raporti janë edhe raporti i SHZSH-ës dhe sektorit të preventivës ku pasqyrohen aktivitetet konkrete në dhënien e shërbimeve me qëllim të ruajtjes së jetës dhe pronës së qytetarëve sidomos gjatë vërshimeve që goditën komunën tonë.

**Raportit i bashkëngjisim edhe punën e inspektorëve të preventivës dhe intervenimeve të SHZSH-së**

Në këtë periudhë raportuese janë kryer kryesisht inspektime të rregullta dhe vend-shqime në vendin e ngjarjes gjatë dhe pas zjarreve të shkaktuara me këtë rast janë hartuar raportet mbi zjarrin dhe sipas kërkesave të palëve atyre iu janë lëshuar edhe vërtetime mbi zjarrin.

**Pasqyrimi tabelor i aktiviteteve të inspektorëve të preventivës**

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Inspektimet e** | | **Sektori i Pasurisë** | | | **Numri i objekteve të inspektuara sipas kategorisë** | | | | | **Nr. i masave të propozuara** | **Nr.i aktvendimeve të marura** | **Nr.i masave të urdhëruara** | **Nr.i pëlqimeve në dok. Investivo-teknik** | **Nr.i vendshiqimeve të zjarrit** | **Nr. i rapoteve mbi zjarrin** | **Nr. i vërtetimeve mbi zjarrin** |
| Rregullta | Gjithsejt | Shoqërorë | Privat | Gjithsejt | I | II | III | IV | Gjithsejt | Gjithsejt | Gjithsejt | Gjithsejt | Gjithsejt | Gjithsejt | Gjithsejt | Gjithsejt |
| **71** | **71** | **20** | **51** | **71** | **30** | **21** | **18** | **2** | **71** | **316** | **18** | **76** | **27** | **9** | **9** | **11** |

**Pasqyrimi tabelor i aktiviteteve të SHZSH-së**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **Lloji Intervenimeve** | **Janar** | **shkurt** | **Mars** | Prill | Maj | Qershor | Gjithesejt |
| **1** | Zjarre | 24 | 11 | 17 | 25 | 9 | 13 | 93 |
| **2** | Intervenime teknike | 1 | 1 | 3 | 3 | 2 | 9 | 11 |
| **3** | Shërbimet | 1 | 1 | 2 | 1 | 1 | 2 | 6 |
| **4** | Lajm. I rrejshëm | 1 | 1 | 2 | / | 1 | 1 | 5 |
| **5** | Vërshime | 7 |  | 15 | / | 1 | 2 | 24 |
| **6** | Eksplodime /Gatishmëri | / | / | / | / | / | / | 0 |
| **7** | Ushtrime | / | / | / | / | / | 2 | 1 |
|  | Gjithsej | 34 | 14 | 39 | 29 | 14 | 29 | 159 |